Diari Oficial de la Generalitat Valenciana


Sumari del DOGV 6475, del 08-03-2011 (2011/2682)

RESOLUCIÓ de 28 de febrer de 2011, de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional, per la qual es realitza la convocatòria amb caràcter experimental per a l'organització de l'acció formativa específica "El Jazz, música i fenomen sociològic" per a l'alumnat de tercer cicle d'educació primària, educació secundària obligatòria, batxillerat i formació professional en els centres docents de la Comunitat Valenciana durant el curs 2010/2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6475

Data del DOGV
:   08-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2682


Data del document
:   28-02-2011

Organisme emissor
:   Conselleria d'Educació

Tipus de document
:   Resolució

Descriptors 

:   * ensenyament secundari
    * ensenyament professional
    * programa d'ensenyament
    * legislació
    * ensenyament obligatori
    * títol d'estudis
    * música
    * ensenyament primari

RESOLUCIÓ de 28 de febrer de 2011, de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional, per la qual es realitza la convocatòria amb caràcter experimental per a l'organització de l'acció formativa específica "El Jazz, música i fenomen sociològic" per a l'alumnat de tercer cicle d'educació primària, educació secundària obligatòria, batxillerat i formació professional en els centres docents de la Comunitat Valenciana durant el curs 2010/2011.  
 [2011/2682]  
La Conselleria d'Educació, a través de l'acció formativa "El Jazz, música i fenomen sociològic", impulsarà i fomentarà els valors que l'estil cultural i musical del jazz conté: estudi, dedicació, improvisació, creació, evolució, innovació, treball en equip, rigor i superació, entre d'altres. En este sentit, la Conselleria d'Educació aconseguirà potenciar la cultura de l'esforç i del sacrifici a través de la música i inculcarà conceptes que són necessaris per a planificar el present i el futur com: constància, preparació, síntesi o resolució; extrapolant la cultura i la música del jazz a la vida dels nostres jóvens, que constituïxen el futur de la societat.   
Per la seua banda, l'article 12.5 del Decret 111/2007, de 20 de juliol, del Consell, pel qual s'establix el currículum de l'Educació Primària en la Comunitat Valenciana, l'article 15.5 del Decret 112/2007, de 20 de juliol, del Consell, pel qual s'establix el currículum de l'Educació Secundària Obligatòria en la Comunitat Valenciana i l'article 16.5 del Decret 102/2008, d'11 de juliol, del Consell, pel qual s'establix el currículum del batxillerat en la Comunitat Valenciana establixen que els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria competent en matèria d'educació, sense que, en cap cas, s'imposen aportacions de les famílies ni exigències per a esta conselleria.  
Per tant, amb la finalitat d'incrementar els valors acadèmics, educatius i personals a l'alumnat de tercer cicle d'educació primària, educació secundària, batxillerat i formació professional, a través de l'estil cultural i musical del jazz, s'introduïx l'acció formativa específica "El Jazz, música i fenomen sociològic", amb caràcter experimental i fora de l'horari lectiu de l'alumnat, en l'àmbit escolar.  
Per això, en virtut de les competències establides en el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, així com l'Orde de 29 de febrer de 2008, de la Conselleria d'Educació, de Desplegament Del Reglament Orgànic i Funcional del dit departament, estes direccions generals resolen:  
U  
Els centres docents públics i privats concertats de la Comunitat Valenciana degudament autoritzats per a impartir ensenyances d'educació primària, educació secundària obligatòria, batxillerat i formació professional, podran organitzar l'acció formativa "El Jazz, música i fenomen sociològic" en els seus centres, amb l'autorització prèvia de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional, durant el present curs acadèmic 2010-2011. Les sol·licituds per a organitzar esta activitat les efectuaran els directors dels centres públics o titulars dels centres privats, escoltant el Consell Escolar del centre, des de l'endemà de la publicació d'esta resolució i fins al dia 21 de març inclusivament.   
Així mateix, les secretaries dels centres docents públics i privats concertats enviaran còpia de la documentació presentada i degudament registrada al número de fax 840631533, de la Direcció General d'Ordenació i Centres, a efectes merament informatius.   
Dos  
L'acció formativa "El Jazz, música i fenomen sociològic" s'impartirà en els centres autoritzats, amb caràcter experimental, al llarg dels mesos d'abril i maig del present curs 2010-2011. La duració de l'activitat serà d'una sessió amb una duració mínima de 75 minuts, en cada centre docent seleccionat. L'acció formativa es realitzarà fora de l'horari lectiu de l'alumnat sense que, en cap cas, s'imposen aportacions de les famílies, i podran assistir aquells alumnes matriculats en el tercer cicle d'educació primària, educació secundària obligatòria, batxillerat i formació professional en els centres autoritzats, així com el professorat dels centres interessats en la formació oferida.  
Tres  
Les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional notificaran l'autorització per a realitzar la dita acció formativa, amb anterioritat al 31 de març, establint-se un màxim de díhuit centres que podran ser seleccionats per a organitzar esta activitat. En cas de no produir-se la dita notificació en el termini indicat, la sol·licitud es podrà entendre desestimada. Com a criteris de selecció de centres participants es considerarà: l'orde de presentació de les sol·licituds, la disponibilitat i el compromís dels centres per a realitzar l'acció formativa durant els mesos d'abril i maig, així com la proporcionalitat i la distribució geogràfica.   
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament, en reposició, o bé cabrà plantejar directament recurs contenciós administratiu en els terminis i davant de l'òrgan que s'indica a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de la data següent al de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
València, 28 de febrer de 2011.- El director general d'Ordenació i Centres Docents: Rafael Carbonell Peris. La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.